stanford-oval/wikipedia huggingface dataset:
Btooom!

| --- | --- |
  עטיפת הכרך הראשון של המאנגה
בּּּּוּטֱוּמוּ!
 סוגה:  פעולה, פסיכולוגי, רומנטיקה, סיינן
 יוצר:  יוניה אינואה

 מאנגה
 יוצר:  יוניה אינואה
 הוצאה:  Shinchosha
 התפרסם לראשונה במגזין:  Weekly Comic Bunch (יוני 2009 – אוגוסט 2010)   Monthly Comic @BUNCH (ספטמבר 2010 – הווה)
 קהל יעד:  סיינן
 תקופת הפרסום המקורית:  19 ביוני 2009 – 9 באוגוסט 2018
 מספר הכרכים שהתפרסמו:  27

 אנימה
 אורך פרק:  25 דקות
 במאי:  קונוטו וואטנב
 תסריטאי:  יוסוק קורודה
 אולפני אנימציה:  Madhouse
 רשת שידור:  Tokyo MX, AT-X, SUN, KBS, TVA, BS11
 תקופת שידור מקורית:  4 באוקטובר 2012 – 20 בדצמבר 2012
 מספר העונות:  1
 מספר הפרקים:  12
Btooom!‎ (ביפנית: ブトゥーム!‎; בתעתיק לעברית: בּּּּוּטֱוּמוּ!; בעברית: בטום!; מסוגנן כ-BTOOOM!‎) היא סדרת מאנגה יפנית שנכתבה ואוירה על ידי יוניה אינואה. סדרת המאנגה פורסמה במגזין "Weekly Comic Bunch" השבועי מאז 2009 ואחר כך פורסמה במגזין "Monthly Comic Bunch" החודשי עד אוגוסט 2018. הפרקים שפורסמו סודרו לתוך כרכים. נכון לאוגוסט 2018, ישנם 26 כרכים. עלילת הסדרה מתמקדת בריוטה סקאמוטו, אדם צעיר מתבודד ומובטל אשר נמצא ברשימת העשרת הטובים ביותר בעולם במשחק הווידאו "Btooom!‎". לאחר שריוטה הועמד להשתתפות בגרסת המציאות של המשחק, הוא נלכד בתוכו ונישא באופן וירטואלי למושאת אהבתו, הימיקו. בעזרת שחקנים נוספים, על ריוטה והימיקו למצוא דרך לחזור בחזרה לעולם האמיתי.
עיבוד אנימה שמכסה את ה-50 הפרקים הראשונים (תחילת הכרך התשיעי) הופקה על ידי Madhouse ושודרה ביפן בערוץ Tokyo MX מ-4 באוקטובר עד 20 בדצמבר 2012 והוזרמה עם כתוביות באנגלית על ידי קראנצ'ירול. המאנגה תורגמה לאנגלית ופורסמה באמריקה הצפונית על ידי Yen Press וסדרת האנימה תורגמה לאנגלית על ידי Sentai Filmworks.
עלילה

ריוטה סאקמוטו הוא אדם צעיר בן 22 ומובטל שגר עם אמו, יוקי. הוא אחד מהשחקנים הטובים ביותר במשחק רשת מרובה משתתפים בשם "Btooom!‎" (בטום!). יום אחד, הוא מתעורר במה שנראה כמו אי טרופי, אף על פי שהוא לא זוכר איך או למה בכלל הוא הועבר לשם. בעודו מתהלך באי, ריוטה מבחין באדם וקורא לעזרה. הזר זורק אליו פצצה בתגובה. ריוטה מבין לאחר מכן כי חייו בסכנה וכי הוא איכשהו נלכד בגרסת המציאות של המשחק האהוב עליו. במשחק, ריוטה פוגש בהימיקו, שחקנית באטום! ואשתו של ריוטה במשחק.
עלילה > סוגי הבימים

במהלך הסדרה מוצגים כ-8 סוגים של "בימים" (פצצות) שונות ממשחק הווידאו עצמו:
בים טיימר - הבים הפשוט ביותר במשחק, שמבוסס על קוצב זמן שמוגדר כברירת מחדל להתפוצץ 10 שניות לאחר הפעלתו. נחשב לבים חזק מאוד מבחינת ההרס והנזק שהוא יכול לבצע, אך קשה לשליטה כיוון שהוא דורש תזמון מדויק.
בים קאקר - בים שמבוסס על התפוצצות בפגיעה (כלומר ברגע שהבים פוגע בחפץ או אדם מסוים, הוא מתפוצץ). אף על פי שהבים פועל רק על ידי פגיעה ישירה, הנזק שהוא יכול לבצע הוא קטן יחסית לבימים האחרים, אך עקב אופן הפעלתו הוא נחשב לקטלני ביותר בידיים הנכונות.
בים שואב/חור שחור/וואקום - כשהבים מופעל ניתן להדביקו על כל שטח ולאחר מספר שניות הוא נכנס לפעולה ומתחיל לשאוב כל דבר שנמצא בקרבתו. כאשר הבים מגיע למצב הקריטי, הוא מתפוצץ. נחשב לבים ההרסני והחזק ביותר במשחק.
בים מתביית - בים שעובד על עיקרון ההתבייתות באמצעות אור תת-אדום. כאשר הבים מתביית, הוא מתחיל לעופף לעבר המטרה וכאשר הוא מגיע למרחק מסוים מהמטרה הוא מתפוצץ. נחשב לבים החלש ביותר במשחק, אך הוא גם נחשב לבים אסטרטגי כיוון שניתן לבצע איתו מארבים.
בים נשלט מרחוק - מבחינת ההרס הוא עומד על אותה רמה כמו בים קאקר, אך במקום פגיעה ישירה, הבים מתפוצץ על ידי שלט רחוק. שימושי מאוד להכנת מלכודות.
בים גז - בים שכאשר מתפוצץ הוא משחרר גז רעיל ביותר שמסוכן מאוד לבני אדם.
בים להבות - כאשר הבים מתפוצץ, הוא משחרר שורה של להבות המקיפות את המטרה. שימושי למלכוד אויבים.
בים מחסום - הבים היחיד בסדרה כולה שאינו מיועד להתקפה אלא להגנה, כלומר הוא אינו מבצע נזק. הבים מסוגל להגן מכל מתקפה אפשרית של שאר הבימים האחרים, אך הוא מוגבל בזמן ההגנה (מספר שניות).
דמויות

הערה: דיבוב הדמויות מתייחס לסדרת האנימה בלבד.
דמויות > דמויות ראשיות

ריוטה סקאמוטו (坂本 竜太) 

מדובב על ידי קנטה הונגו (יפנית), טיילר גלינדו (אנגלית) 

ריוטה הוא הפרוטגוניסט הגברי בסדרה. בן 22. הוא שחקן באליטה של דרגת 4 כוכבים במשחק הווידאו "בטום!". הוא הועמד על ידי אמו להשתתף בגרסת המציאות של המשחק. מספר שנים לפני עלילת הסדרה, ריוטה מוצג כאדם גס רוח כלפי אמו, בעקבות כך שהיא מכריחה אתו לעבוד בעבודות שהיא מצאה בשבילו. בעקבות כך שהוא התכוון להשיג עבודה ב-"טירנוס יפן" (Tyrannos Japan), החברה שפיתחה את המשחק "בטום!", הוא מוצא את התערבותו של אמו מיותרת. מערכת היחסים שלו עם אביו החורג מסובכת והוא מראה אליו רק מעט כבוד. אפילו לפני שידע שהימיקו הייתה אשתו במשחק, הוא מפתח רגשות כלפיה ולאחר שהם מגלים את האמת, הם נשבעים למצוא דרך הביתה ביחד ולהפוך לזוג במציאות גם.
הימיקו (ヒミコ) / אמילה (エミリア) 

מדובבת על ידי סוזוקו מימורי (יפנית), בריטני קרבווסקי (אנגלית) 

הימיקו היא הפרוטגוניסטית הנשית בסדרה. שמה האמיתי הוא אמילה. היא ילדה בתיכון ושחקנית במשחק "בטום!" ואשתו של ריוטה במשחק, אף על פי שהם לא שמים לכך לב בהתחלה. יש לה רגשות כלפי ריוטה והיא משתפת פעולה איתו במשחק בטום!. מספר שנים לפני עלילת הסדרה, הימיקו מוצגת כילדה בתיכון. היא הכירה את יושיאוקה ואת להקתו והופכת לידידה שלו. להקתו של יושיאוקה פופולרית בקרב בנות התיכון. היא מזמינה את חברותיה מיהו, אריסה ויוקי לפגוש את יושיאוקה ואת להקתו בדירתם אחרי בית ספר. הימקו עוזבת את הדירה כדי ללכת לדירתה שנמצאת באותו ביניין כדי לקחת כמה חטיפים. אף על פי כן, כשהיא מגיעה בחזרה לדירתו של יושיאוקה, היא עדה לחברותיה שנאנסות. במהרה תוקפת את יושיאוקה ובורחת. בסופו של דבר, היא הועמדה על ידי חברותיה להשתתפות במשחק. לאחר שפגשה את ריוטה במציאות ומגלה את האמת עליו, הימיקו מתגברת על פחדיה כנגד גברים. לאחר שחשפו את רגשותיהם אחד של השני, הם נשבעים למצוא דרך הביתה ביחד ולהפוך לזוג במציאות גם.
דמויות > דמויות אחרות

שיקי מוראסקי (村崎 志紀) 

מדובבת על ידי ריקה פוקמי (יפנית), מאגי פלקנו (אנגלית) 

שחקנית מהסבב הקודם של בטום!, שנה וחצי לפני תחילת הסדרה ושותפה לשעבר של משהיטו. היא נבגדה על ידי משהיטו אחרי שהיא נהפכה לשעיר לעזאזל בעקבות הרשלנות הרפואית שלו. שיקי לאחר מכן הועמדה להשתתפות בבטום! ובאופן אירוני הצטוותה עם משהיטו. אף על פי כן, היא שוב פעם נבגדה על ידו לאחר שהוא פוצץ לה את ידה אשר מכיל את רכיב הרדאר. שיקי הצליחה לשרוד למרות פציעותיה וחיה באי מאז.
אישמו קונדו (近藤 勇) 

מדובב על ידי ישומיצ'י קושידה (יפנית), פרק פץ' (אנגלית) 

קונדו הוא אחד משחקני בטום! שדיבר והתווכח בקביעות עם מאסאשי מיאמוטו. בהמשך נהרג על ידי מאסאשי בתחילת המשחק. היה מורה בחטיבת הביניים.
מיסקו הוג'ו (北条 美沙子) 

מדובבת על ידי מאי טודו (יפנית), בריטני דנס (אנגלית) 

מיסקו הייתה שחקן בטום!. נהרגה על ידי נובוטקה אודה.
טסונאקי לידה (飯田 恒明) 

מדובב על ידי יונפי אסשינה (יפנית), לרלדו אנזלדואה (אנגלית) 

סנפאי לשעבר של ריוטה שעובד בחברת Tyrannos. כדי ליצור קשר בסוד עם ריוטה, הוא יוצר כשלים במערכת הניטור של האי וטס לאי עם התירוץ של לתקן את הבעיות. לפני שהמערכות מופעלות מחדש, הוא חושף לריוטה שה "בטום! האמיתי" הוא חלק מפרויקט ליישום סדר חדש בעולם אשר מגובה על ידי תאגידים רבי עוצמה וכדי לעצור את התוכניות שלהם, הוא חייב למצוא פרצה במשחק שהופך אותו ללא ישים בפועל.
יוקי סקאמוטו (坂本 幸恵) 

מדובבת על ידי איומי קידה (יפנית), שלי קלן-בלאק (אנגלית) 

אמו של ריוטה.
היסנובו סקאמוטו (坂本 久信) 

מדובב על ידי מיטסוקאי מדונו (יפנית), ג'יי היקמן (אנגלית) 

אביו החורג של ריוטה.
יושיאוקה (吉岡) 

מדובב על ידי הירויוקי איווסקי (יפנית), ג'וני דה לה סרדה (אנגלית) 

אדם צעיר שהימיקו הכירה ובטחה בו. הוא היה חלק מלהקה ושכנעה את הימקו להכיר לו את חברותיה אליהם. הוא אחר כך מסמם אותן ומנסה לעשות זאת גם להימיקו אך נכשל. הימיקו תפסה את יושיאוקה וחבריו מכים ואונסים את חברותיה ומתקשרת למשטרה. הוא נתפס ונמצא אשם.
מיהו (ミホ) 

מדובבת על ידי שיאורי מיקאמי (יפנית), מרגרט מקדונלד (אנגלית) 

לשעבר חברתה הטובה ביותר של הימיקו. היא הוכתה ונאנסה על ידי חבריו של יושיאוקה לאחר שסוממה. כתוצאה מכך, הוא הוכרחה לעבור עיר והייתה אחראית חלקית על מועמדותה של הימיקו למשחק.
אריסה (アリサ) 

מדובבת על ידי נוריקו אודה (יפנית), ריצ'יל לוגו (אנגלית) 

לשעבר חברתה של הימיקו. היא הוכתה ונאנסה על ידי חבריו של יושיאוקה לאחר שסוממה. כתוצאה מכך, הוא הוכרחה לעבור עיר והייתה אחראית חלקית על מועמדותה של הימיקו למשחק.
יוקי (ユキ) 

מדובבת על ידי יוקייו פוג'יי (יפנית), בריטני דנס (אנגלית) 

לשעבר חברתה של הימיקו. היא הוכתה ונאנסה על ידי חבריו של יושיאוקה לאחר שסוממה. כתוצאה מכך, הוא הוכרחה לעבור עיר והייתה אחראית חלקית על מועמדותה של הימיקו למשחק.
אזכורים במדיות אחרות > מאנגה

יוניה אינואה התחיל לפרסם את "Btooom!‎" במגזין השבועי "Weekly Comic Bunch" של חברת Shinchosha. ב-2011 הסדרה עברה לפרסום במגזין החודשי "Monthly Comic @ Bunch", שיצא לאור ב-21 בינואר 2011, לאחר ש-"Weekly Comic Bunc" הפסיק להתפרסם ב-27 באוגוסט 2010. הוכרז כי בגיליון מאי 2014 של מגזין "Monthly Comic @ Bunch", שפורסם ב-20 במרץ, הסדרה תעבור לסאגה האחרונה בגיליון יוני, אשר יצא לאור ב-21 באפריל 2014. ב-9 בספטמבר 2017, הוכרז כי המאנגה תסתיים בכרך ה-26.
הסדרה פורסמה בצורת כרכים עצמאיים על ידי Shinchosha ורישיונה נקנה על ידי Yen Press שמתרגמת את הסדרה לאנגלית לצפון אמריקה, החל מאביב 2013.
אזכורים במדיות אחרות > מאנגה > רשימת כרכים

הסדרה כונסה לתוך 27 כרכים, נכון לפברואר 2020. 25 כרכים תורגמו לאנגלית, בעוד שהכרך ה-26 וה-27 יפורסמו באפריל 2020.
| כרכים> מספר כרך | כרכים> תאריך הוצאה לאור ביפנית | כרכים> מסת"ב יפני | כרכים> תאריך הוצאה לאור באנגלית | כרכים> מסת"ב אנגלי |
| --- | --- | --- | --- | --- |
| 1 | 9 באוקטובר 2009 | ISBN 978-4-10-771516-6 | 26 בפברואר 2013 | ISBN 978-0-316-23267-8 |
| 2 | 9 בינואר 2010 | ISBN 978-4-10-771537-1 | 28 במאי 2013 | ISBN 978-0-316-24534-0 |
| 3 | 8 במאי 2010 | ISBN 978-4-10-771563-0 | 20 באוגוסט 2013 | ISBN 978-0-316-24535-7 |
| 4 | 9 באוקטובר 2010 | ISBN 978-4-10-771593-7 | 19 בנובמבר 2013 | ISBN 978-0-316-24536-4 |
| 5 | 9 ביוני 2011 | ISBN 978-4-10-771622-4 | 18 בפברואר 2014 | ISBN 978-0-316-24542-5 |
| 6 | 9 בספטמבר 2011 | ISBN 978-4-10-771633-0 | 27 במאי 2014 | ISBN 978-0-316-24543-2 |
| 7 | 7 בינואר 2012 | ISBN 978-4-10-771647-7   ISBN 978-4-10-771648-4 (מהדורה מוגבלת) | 26 באוגוסט 2014 | ISBN 978-0-316-24544-9 |
| 8 | 8 ביוני 2012 | ISBN 978-4-10-771665-1 | 18 בנובמבר 2014 | ISBN 978-0-316-33623-9 |
| 9 | 7 בספטמבר 2012 | ISBN 978-4-10-771680-4 | 24 בפברואר 2015 | ISBN 978-0-316-33625-3 |
| 10 | 9 בינואר 2013 | ISBN 978-4-10-771693-4 | 19 במאי 2015 | ISBN 978-0-316-38047-8 |
| 11 | 9 במאי 2013 | ISBN 978-4-10-771708-5 | 18 באוגוסט 2015 | ISBN 978-0-316-25885-2 |
| 12 | 9 בספטמבר 2013 | ISBN 978-4-10-771718-4 | 17 בנובמבר 2015 | ISBN 978-0-316-33957-5 |
| 13 | 9 בינואר 2014 | ISBN 978-4-10-771733-7 | 23 בפברואר 2016 | ISBN 978-0-316-33966-7 |
| 14 | 9 במאי 2014 | ISBN 978-4-10-771746-7 | 26 ביולי 2016 | ISBN 978-0-316-27059-5 |
| 15 | 9 בספטמבר 2014 | ISBN 978-4-10-771773-3 | 22 בנובמבר 2016 | ISBN 978-0-316-50281-8 |
| 16 | 9 בינואר 2015 | ISBN 978-4-10-771794-8 | 21 בפברואר 2017 | ISBN 978-0-316-50283-2 |
| 17 | 9 במאי 2015 | ISBN 978-4-10-771819-8 | 23 במאי 2017 | ISBN 978-0-316-50285-6 |
| 18 | 9 בספטמבר 2015 | ISBN 978-4-10-771843-3 | 22 באוגוסט 2017 | ISBN 978-0-316-50287-0 |
| 19 | 9 בינואר 2016 | ISBN 978-4-10-771871-6 | 14 בנובמבר 2017 | ISBN 978-0-316-41278-0 |
| 20 | 9 במאי 2016 | ISBN 978-4-10-771895-2 | 20 בפברואר 2018 | ISBN 978-0-316-52058-4 |
| 21 | 9 בספטמבר 2016 | ISBN 978-4-10-771918-8 | 26 ביוני 2018 | ISBN 978-0-316-52061-4 |
| 22 | 7 בינואר 2017 | ISBN 978-4-10-771949-2 | 21 באוגוסט 2018 | ISBN 978-0-316-52065-2 |
| 23 | 9 במאי 2017 | ISBN 978-4-10-771980-5 | 11 בדצמבר 2018 | ISBN 978-1-975-32892-4 |
| 24 | 8 בספטמבר 2017 | ISBN 978-4-10-772011-5 | 19 במרץ 2019 | ISBN 978-1-975-32895-5 |
| 25 | 9 בפברואר 2018 | ISBN 978-4-10-772051-1 | 23 ביולי 2019 | ISBN 978-1-975-32898-6 |
| 26 - "לייט" | 9 באוגוסט 2018 | ISBN 978-4-10-772109-9 | 14 באפריל 2020 | ISBN 978-1-975-30425-6 |
| 26 - "אפל" | 9 באוגוסט 2018 | ISBN 978-4-10-772110-5 | 14 באפריל 2020 | ISBN 978-1-975-30425-6 |
אזכורים במדיות אחרות > אנימה

ביוני 2012, Madhouse הכריזה כי המאנגה תעבור עיבוד לסדרת אנימה. סדרת האנימה בת 12 הפרקים שודרה ביפן בערוץ Tokyo MX מ-4 באוקטובר 2012 עד 20 בדצמבר 2012 והוזרמה עם כתוביות באנגלית על ידי Crunchyroll בצפון אמריקה, בריטניה, אירלנד, אוסטרליה, ניו זילנד, סקנדינביה, הולנד ודרום אפריקה.‏ Sentai Filmworks קיבלה רישיון לשחרור האנימה ל-DVD בצפון אמריקה ב-2013. שיר הפתיחה הוא "No pain, No game" של הזמרת ננו ושיר הסיום הוא "אאוזורה" (アオゾラ) של הזמרת מיין. האנימה מכסה את ה-50 הפרקים הראשונים של המאנגה (עד תחילת הכרך התשיעי), שעדיין ממשיכה.
מגרש הכדורגל ואיקאס

| --- | --- |

 שמות קודמים:  אצטדיון ואיקאס החדש 1976–1994)   אצטדיון טרסה ריברו (1994–2011)
 כתובת:  Payaso Fofó, s/n, 28018
 מיקום:  ספרד מדריד,קהילת מדריד, ספרד
 קואורדינטות:  40°23′31″N 3°39′32″W﻿ / ﻿40.391944°N 3.658961°W﻿ / 40.391944; -3.658961
 אבן יסוד:  1972
 תקופת הפעילות:  10 במאי 1976 – הווה (48 שנים)
 בעלים:  קהילת מדריד
 מפעיל:  קהילת מדריד
 משטח:  דשא
 קבוצות:  ראיו ואיקאנו (1976–הווה)
 מושבים:  14,708‏
 ממדי משטח:  אורך: 100 מ' רוחב: 65 מ'
  מפת מיקום  מפה מפורטת   (למפת מדריד מוגדלת) מגרש הכדורגל ואיקאס(למפת מדריד רגילה) מגרש הכדורגל ואיקאס  he tabBackground:;tabBorder:#aaa;defaultTab:0;
 
מגרש הכדורגל ואיקאס (בספרדית: Campo de Fútbol de Vallecas), אשר בעבר שנקרא בשמות אצטדיון ואיקאס החדש (בספרדית: Nuevo Estadio de Vallecas) ואצטדיון טרסה ריברו (בספרדית: Estadio Teresa Rivero), הוא אצטדיון רב-תכליתי במדריד, בירת ספרד. האצטדיון משמש כיום בעיקר למשחקי כדורגל, והוא מגרשה הביתי של קבוצת ראיו ואיקאנו המקומית.
האצטדיון נבנה בשנת 1973 בשטח בו ניצב אצטדיון ואיקאס הישן, ונקרא בתחילה "אצטדיון ואיקאס החדש". בשנת 1992 המועדון נרכש על ידי משפחת רויס-מטאוס, ובשנת 1994 שונה שמו של האצטדיון ל"אצטדיון טרסה ריברו" על-שם נשיאת המועדון דאז, אשתו של הבעלים חוסה מריה רויס-מטאוס, שהייתה לאישה הראשונה לכהן כנשיאת מועדון כדורגל בליגת העל הספרדית. בשנת 2011 שונה שמו הרשמי של האצטדיון ל"מגרש הכדורגל ואיקאס".
פרט למשחקי כדורגל, משמש האצטדיון מעת לעת לעריכת מופעי מוזיקה, ובין היתר הופיעו בו בוב דילן, מטאליקה, קווין ואמנים נוספים.
הערות שוליים

↑  "Estadio de Vallecas Rayo - Web Oficial". Estadio de Vallecas Rayo - Web Oficial (בספרדית). נבדק ב-2020-01-18.
| מדריד  |
| --- | --- | --- |
| כיכרות מרכזיות | פוארטה דל סול • פלאסה מאיור • פלאסה דה סיבלס • פלאסה דה קולון • פלאסה דה אספניה • פלאסה דה קסטייה • פלאסה דה לה ויה • פלאסה דה סנטה אנה |  |
| רחובות חשובים | גראן ויה • שדרת פראדו • שדרת רקולטוס • שדרת קסטיאנה |  |
| אנדרטות ומונומנטים | שער אלקלה • שער הניצחון • שער טולדו • שער סן ויסנטה • אובליסק קאחה |  |
| מבנים ואתרים בעלי חשיבות | הארמון המלכותי • ארמון סיבלס • התיאטרון המלכותי • קתדרלת אלמודנה • פארק בואן רטירו • מקדש דבוד • שער אירופה • AZCA • CTBA • אל רסטרו • נואבוס מיניסטריוס |  |
| מוזיאונים | מוזיאון הפראדו • מוזיאון תיסן בורנמיסה • מוזיאון ריינה סופיה |  |
| תחבורה | נמל התעופה מדריד-בראחס • הרכבת התחתית • הרכבת הפרברית • הרכבת הקלה • תחנת אטוצ'ה • תחנת צ'מרטין • תחנת פרינסיפה פיו |  |
| ספורט | ריאל מדריד • אתלטיקו מדריד • אצטדיון סנטיאגו ברנבאו • פלאסיו ויסטלגרה • קאחה מחיקה • אצטדיון ויסנטה קלדרון • אצטדיון מטרופוליטנו • מגרש הכדורגל ואיקאס • ארמון הספורט • לס ונטאס |  |
כריסטן פרס

כריסטן אנמרי פרס (באנגלית: Christen Annemarie Press; נולדה ב-29 בדצמבר 1988) היא כדורגלנית אמריקאית, יזמית ועיתונאית ספורט. היא משחקת באנג'ל סיטי מה-NWSL ובנבחרת ארצות הברית. היא הופיעה לראשונה במדי הנבחרת במהלך משחק ידידות מול סקוטלנד ב-9 בפברואר 2013. היא ערכה 155 הופעות עבור נבחרתה ונכון ל-2024 היא ממוקמת במקום התשיעי ברשימת הכובשות עם 64 שערים.
פרס קיבלה את פרס הרמן ב-2010 ומחזיקה בשיא השערים והבישולין של סטנפורד קרדינלס. לאחר קריירת המכללות שלה, נבחרה פרס במקום הרביעי בדראפט ה-WPS ב-2011 על-ידי וושינגטון פרידום, במדיה זכתה בפרס רוקי העונה. בעונת 2013 היא הייתה מלכת השערים בליגת העל השוודית עם 23 שערים שכבשה במדי טירסה והפכה לאמריקאית הראשונה בהיסטוריה שזוכה בפרס נעל הזהב בליגה השוודית.
פרס שיחקה עבור שיקגו רד סטארס ויוטה רויאלס מה-NWSL, האקן וטירסה מליגת העל השוודית, מג'יקג'ק מה-WPS ומנצ'סטר יונייטד מהסופר ליג האנגלית. היא סייעה לנבחרתה לזכות במונדיאל ב-2015 ו-2019. ב-2019, היא הקימה מותג לייפסטייל בשם re-inc יחד עם מייגן ראפינו, טובין הית' ומייגן קלינגנברג. פרס מארחת את הפודקאסט "The RE—CAP Show", יחד עם טובין הית'.
ראשית חייה

נולדה בלוס אנג'לס לקודי וסטייסי פרס, כריסטאן גדלה בפרוור של פאלוס ורדס אסייטס עם שתי אחיותיה, צ'אנינג וטיילר. הוריה התעסקו בשני תחומי ספורט שונים: קודי היה שחקן פוטבול אמריקאי בדארטמות' וסטייסי הייתה שחקנית טניס. היא החלה לשחק כדורגל בגיל חמש ובהמשך למדה בתיכון צ'אדוויק (אנ').
כשהיא משמשת כקפטנית קבוצתה במשך שנתיים וכשחקנית ההרכב הפותח במשך ארבע שנים, פרס הובילה את צ'אדוויק לשתי אליפויות החטיבה הדרומית IV. היא גם התחרתה בריצה וטניס. ב-2006, היא נבחרה להרכב העונה במכללות ולהרכב מגזין פרייד. במהלך תקופתה בתיכונים היא כבשה 128 שערים, כולל 38 שערים בעונתה הראשונה (שיא התיכון). היא נבחרה פעמיים לשחקנית ההתקפה של השנה ונבחרה ארבע פעמים ל-MVP ההתקפית של ליגת ההכנה.
פרס שיחקה כדורגל מועדונים עבור סלאמרס מניופורט ביץ', וזכתה בנעל הזהב באליפות התאחדות כדורגל הנוער (אנ').
ראשית חייה > סטנפורד קרדינל (2007–2010)

פרס היא הכובשת המובילה בכל הזמנים של קבוצת הנשים של סנטפורס קרדינל עם 71 שערים. בעודה משחקת במדי קרדינל (אנ'), היא שברה את שיאי המכללה לנקודות קריירה (183), בישולים (41) ובעיטות (500); כמו כן שברה את שיאי השערים (26), בעיטות (180) ושערי ניצחון (10) בעונה. היא הייתה תלמידת סטנפורד השנייה שזוכה בפרס הרמן ופעמיים סיימה במקום השני ב-אליפות המכללות.
בשנתה הראשונה, פרס פתחה בהרכב ב-18 משחקים בסטנפורד. היא הובילה את הקבוצה בבישולים (6) וניצבה במקום השני בשערים (8), נקודות (22) ובעיטות (60). אחד מרגעי השיא שלה במהלך השנה הגיע בסיבוב השני של אליפות המכללת כשהיא כבשה את השער המהיר ביותר בהיסטוריית הקבוצה, 37 שניות מפתיחת המשחק. היא כבשה צמד ובישלה שער נוסף בניצחון קבוצתה 9-0. פרס הוכרזה כרוקי העונה בליגת ה-Pac10 וזכתה להיכנס לנבחרת רוקי העונה.
בשנתה השנייה, פרס הייתה אחת מחמש שחקניות בלבד שפתחו בהרכב בכל משחקי הקבוצה. היא כבשה 16 שערים וסיפקה 11 בישולים, כש-43 הנקודות שהשיגה מיקמו אותה במקום השני בהיסטוריית המכללה. ברבע גמר אליפות המכללות נגד פורטלנד פיילוטס (אנ'), פרס כבשה את השער היחיד במשחק בדקה ה-86 ושלחה את קרדינל לחצי הגמר. היא הייתה לשחקנית היחידה מסגל קרדינל שנבחרה לקבוצת הטורניר של אליפות המכללות.
בעונתה השלישית עם קרדינל, פרס קבעה שיא בישולים (16) ובעיטות (143) לעונה. שבעה מ-21 שעריה בעונת 2009 היו שערי ניצחון. 58 הנקודות שלה העלו את הרף אותו קבעה בעונה הקודמת ומיקם אותה במקום השלישי בארצות הברית. פרס שברה גם את שיאה הקודם לשער המהיר ביותר בתולדות סטנפורד אחרי שכבשה 23 שניות מפתיחת המשחק אוניברסיטת בריגהאם יאנג. באליפות המכללות, היא כבשה את שער הזהב ובישלה שער בניצחון קרדינל 2-1 בהארכה על UCLA, במשחק ששלח את הקבוצה לגמר האליפות הראשון שלה. הקבוצה הפסידה בגמר לצפון קרוליינה טאר הילס לאחר ששער אפשרי של פרס בדקה ה-89 שהיה משווה את התוצאה, נפסל בטענת נבדל. בתום העונה, פרס נבחרה להרכב העונה ב-Pac10 והגיעה לחציר הגמר בפרס הרמן.
בשנה הרביעית, פרס זכתה בפרס הרמן 2010 עבור היותה שחקנית הכדורגל הטובה ביותר במכללות. זכייה זו ציינה את הזכייה השנייה ברציפות של סטנפורד אחרי שקלי אוהרה זכתה ב-2009. פרס הובילה את ארצות הברית בשערים ונקודות, כשקבוצתה שומרת על מאזן של 23 ניצחונות, תיקו ושני הפסדים. ההפסד היחיד של הקבוצה ב-2010 היה בגמר אליפות המכללות, בו סיימה סטנפורד במקום השני בפעם השנייה ברציפות. פרס הוכרזה ככדורגלנית השנה של Soccer America, שחקנית השנה של Pac10, נבחרה להרכב השנה של Pac10 ולהרכב השנה של איחוד המאמנים האמריקאים. היא גם הציגה יעילות אקדמית, כשקיבלה תואר אקדמי וזכתה בפרס מלגת השנה בכדורגל של Pac10.
ראשית חייה > סטנפורד קרדינל (2007–2010) > סטטיסטיקות בסטנפורד

| שנה | הופעות | הרכב | שערים | בישולים |
| --- | --- | --- | --- | --- |
| 2007 | 21 | 18 | 8 | 6 |
| 2008 | 25 | 25 | 16 | 11 |
| 2009 | 26 | 26 | 21 | 16 |
| 2010 | 26 | 26 | 26 | 8 |
| סך הכול | 98 | 95 | 71 | 41 |
קריירת מועדונים > מג'יקג'ק (2011)

פרס נבחרה על-ידי וושינגטון פרידום בבחירה הרביעית בדראפט 2011 של ה-WPS. תחת בעלות חדשה, המועדון עבר לפלורידה ושינה את שמו למג'יקג'ק. היא כבשה את שערה הראשון בדקה ה-46 של הניצחון 2-0 על אטלנטה ביט בחודש מאי. על השער, אמרה פרס, "זה היה כל-כך טוב לכבוש. כחלוצות, אנחנו מגיעות לכל משחק במחשבה על התפקיד שלנו לכבוש, ככה שזה נחמד סוף סוף להשלים את המשימה." במהלך ניצחון 4-0 על בוסטון ברייקרס ביולי, כבשה פרס את השלושער המקצועני הראשון שלה. אחרי שהפסידו בחצי-גמר האליפות, פרס זכתה בפרס רוקי השנה (אנ') – שניתן לה גם עקב היותה הרוקי הראשונה שכבשה שלושער. פרס סיימה את העונה כשהיא פותחת בהרכב ב-16 מ-19 משחקי הליגה. שמונת השערים שכבשה מיקמו אותה כשלישית בטבלת מלכת השערים. בתום העונה חתמה פרס במדי אלטנטה ביט, אך הליגה הפסיקה את פעילותה לפני שהחלה העונה.
קריירת מועדונים > קופרברגס/גטבורג (2012)

אחרי שה-WPS התפרקה בתחילת 2012, פרס חתמה על חוזה מקצועני במדי קופרברגס/גטבורג מליגת העל השוודית. הופעת הבכורה שלה במדי הקבוצה הייתה בהפסד 3-1 לארסנל ברבע גמר ליגת האלופות.
פרס כבשה צמד בהופעת הבכורה שלה בליגה, בניצחון 2-0 מול יורגודן ב-10 באפריל. בהמשך החודש היא כבשה צמד נוסף בניצחון 6-0 על ארברו. באוגוסט, כבשה פרס את הצמד השלישי שלה, בניצחון 5-0 על אומאו. פרס סיימה את השנה במקום השני בטבלת מלכת השערים בליגה עם 17 שערים אחרי אניה מיטאג, וכבשה 25 שערים בכל המסגרות.
במהלך רבע גמר הגביע השוודי, פרס כבשה צמד בניצחון 3-0 על קריסטיאנסטאדס. בחצי הגמר, שער של פרס בדקה ה-13 סייע לקבוצתה לנצח את מאלמו 2-1 ולהתקדם לגמר. גטבורג זכתה בגביע אחרי ניצחון 2-1 מול טירסה בהארכה, כשפרס מעורבת בשני שערי קבוצתה. החלוצה כבשה בדקה התשיעית של המשחק וסחטה פנדל בהארכה, אותו כבשה מרלן סיוברג והבטיחה את הגביע.
קריירת מועדונים > טירסה (2013–2014)

בתחילת 2013, פרס חתמה במדי אלופת הליגה השוודית טירסה, בסטוקהולם. בפעם השנייה ברציפות, פרס כבשה שער במחזור הראשון לעונה. פרס כבשה רביעייה בניצחון 10-2 על סונאנה. במהלך המשחק הבא של הקבוצה, היא כבשה צמד בניצחון 7-0 על ג'יטקס. ב-9 ביוני 2013, היא כבשה שלושער במהלך הניצחון 5-1 על קריסטיאנסטאדס. לאחר שכבשה שני צמדים בשני המשחקים הבאים של הקבוצה, פרס כבשה את השלושער השני והשלישי שלה לעונה, השני בניצחון 5-0 על ג'יטקס ב-24 באוגוסט, והשני בניצחון 8-0 על סונאנה. במהלך המשחק האחרון לעונה, פרס כבשה פעמיים נגד קבוצתה הקודמת, גטבורג, וסייעה לטירסה לנצח 4-1.
פרס סיימה את העונה ככובשת הבכירה בליגה עם 23 שערים, והפכה לאמריקאית הראשונה שעשתה זאת בליגה השוודית. טירסה סיימה את העונה הסדירה במקום השני והעפילה לליגת האלופות. באוקטובר, פרס כבשה צמד בניצחון 2-1 על פריז סן-ז'רמן בשלב 32 האחרונות בליגת האלופות, ושלחה את קבוצתה לשמינית הגמר. ב-2013, היא כבשה 3 פעמים בגביע השוודי ותשע פעמים בליגת האלופות, והגיעה ל-37 שערים בכל המסגרות. תשעת השערים שלה בליגת האלופות סייעו לקבוצה להעפיל לגמר, בו הפסידה 4-3 לוולפסבורג.
קריירת מועדונים > שיקגו רד סטארס (2014–2017)

בינואר 2014, שיקגו רד סטארס הכריזה על חתימתה של פרס בתום תקופתה בטירסה. לאחר שפרס הצטרפה לקבוצה בחודש מאי (חודשיים לאחר פתיחת העונה), היא כבשה שישה שערים ב-12 משחקים וזכתה בנעל הזהב של הקבוצה. במהלך משחק ב-4 ביולי נגד האלופה המכהנת פורטלנד ת'ורנס, היא כבשה צמד צמד בדקות האחרונות של המשחק והשוותה את התוצאה ל-2-2. ב-16 באוגוסט, כבשה היא צמד נוסף בתיקו 3-3 נגד וסטרן ניו יורק פלאש. שיקגו סיימה במקום החמישי במהלך העונה הסדירה, ופרס נבחרה לקבוצה השנייה של העונה.
בעונת 2015, פרס כבשה צמד ובישלה שער במשחק הבית הראשון לעונה, בניצחון 3-2 על סיאטל ריין. פרס זכתה בפרס שחקנית השבוע במחזור השני לעונה, אחרי שכבשה צמד מוקדם בתיקו 2-2 מול ת'ורנס. בסוף החודש, לאחר שכבשה ארבעה שערים וסיפקה בישול, זכתה פרס בתואר שחקנית החודש בליגה. פרס החמיצה את 8 המשחקים הבאים עקב השתתפותה במונדיאל 2015. לאחר שחזרה, היא כבשה 4 שערים ב-3 משחקים, כולל צמד בתיקו 2-2 מול קנזס סיטי ב-1 באוגוסט.
במהלך עונת 2016, פרס נבחרה לשמש כקפטנית הקבוצה וכבשה 8 שערים ב-14 משחקים. היא כבשה שער בפלייאוף ה-NWSL, אך שיקגו הודחה אחרי הפסד 2-1 לוושינגטון ספיריט בהארכה.
פרס המשיכה לשמשת כקפטנית הקבוצה בעונת 2017. היא הייתה הכובשת המצטיינת בקבוצה עם 11 שערים ומוקמה במקום הרביעי בליגה. שיקגו סיימה במקום הרביעי בעונה הסדירה והבטיחה מקום בפלייאוף. הקבוצה הודחה על-ידי אלופת העונה הסדירה נורת' קרוליינה קורייג' אחרי הפסד 1-0 בחצי גמר הפלייאוף. בתום העונה, פרס נבחרה להרכב העונה של ה-NWSL.
ב-18 בינואר 2018, פרס הועברה בטרייד ליוסטון דאש כחלק מטרייד בין 3 קבוצות שכלל גם את קרלי לויד וסאם קר. ב-10 במרץ, יוסטון עודכנה על כך שפרס לא תצטרף למועדון עקב הצעות רבות ממועדונים שוודים.
קריירת מועדונים > קופרברגס/גטבורג (2018)

במרץ 2018, פרס חתמה על חוזה לשלושה חודשים במועדונה הקודם, קופרברגס/גטבורג, כשיוסטון דאש מחזיקה עדיין בזכויות על השחקנית. לאחר שכבשה ארבעה שערים בשלושה משחקים, פרס זכתה בפרס שחקנית חודש אפריל בליגה השוודית. במאי, היא כבשה צמד בניצחון 3-1 על לימהמן בונקפלו. ב-18 ביוני, הקבוצה הכריזה על הסכם עם קבוצת ההתרחבות של ה-NWSL, יוטה רויאלס, לסיום מוקדם של החוזה מול פרס כך שהיא תוכל להצטרף ליוטה עד לסיום עונת 2018.